Bitka kod La Tremblayea
<s>Bitka kod La Tremblayea se odigrala 15. oktobra 1793. godine na zapadu Francuske za vrijeme Vandejskog rata između snaga republikanske vlade na jednoj, i vandejskih kontrarevolucionarnih pobunjenika na drugoj strani.</s><s>Do nje je došlo za vrijeme velike ofenzive republikanskih snaga na središte pobunjeničke teritorije u Vandeji pokrenute krajem septembra, čiji je krajnji cilj bio grad Cholet; republikanci, iako u nekoliko navrata nakratko zaustavljani i privremeno odbačeni, su napredovali iz tri različita pravca - tzv. Majnčka armija iz smjera Clissona, Tiffaguesa i Torfoua; divizija generala Antoinea Barda iz smjera Les Herbiersa i La Verrieja, te trupe generala Chalbosa iz smjera Bressuirea.</s><s>Pobunjenici su im odlučili suprotstaviti kod zamka Le Tremblaye, jugozapadno od Choleta; njihovi vođe Maurice d'Elbée, Louis de Lescure,Charles de Bonchamps i Charles de Royrand su poslali poziv za pomoć pobunjeničkom vođi Charetteu, ali njegov odgovor nije stigao do samog početka bitke.</s><s>Prva je u dodir sa pobunjenicima došla Bardova divizija, koja je velikim dijelom bila iscrpljena maršem; njen napad je brzo odbijen, a Bard ranjen.</s><s>Međutim, republikanci su ostali na bojnom polju, i u pomoć su  pristigle dodatne trupe.</s><s>Ključnim za ishod bitke se pokazao trenutak u kojem je Lescure ranjen metkom u glavu; njegovi ljude je, uvjerene da je poginuo, zahvatila demoralizacija i panika te su se počeli povlačiti.</s><s>Do kraja večeri su se pobunjenici povukli u sam grad, gdje su njihovi vođe, suočeni sa nedostatkom municije i artiljerije, odlučili napustiti grad i krenuti prema obližnjem Beaupréauu.</s><s>U Cholet su ušli republikanci, i tamo će dva dana kasnije doći do još veće i odlučujuće bitke.</s><s>Lescure je od posljedica ranjavanja preminuo 17. novembra.</s>

<s>Literatura 
 .</s><s>Charles-Louis Chassin, La Vendée Patriote (1793-1800), Tome III, édition Paul Dupont, 1893-1895, p. 202-206
 .</s><s>Jean Tabeur, Paris contre la Province, les guerres de l'Ouest, éditions Economica, 2008, p. 145-146.</s><s>Yves Gras, La Guerre de Vendée, éditions Economica, 1994, p. 83.
 
1793
Vandejski rat</s>

